Diari Oficial de la Generalitat Valenciana


Sumari del DOGV 6669, del 13-12-2011 (2011/12186)

RESOLUCIÓ de 18 de novembre de 2011, de la presidenta de l'Institut Valencià de la Música de la Generalitat per la qual s'accepten les dos renúncies presentades, un canvi de programa i es disposa de les economies produïdes, respecte a la concessió de beques per al perfeccionament de jóvens músics durant l'any 2011 i el curs acadèmic 2011/2012.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6669

Data del DOGV
:   13-12-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/12819


Data del document
:   18-11-2011

Organisme emissor
:   Institut Valencià de la Música

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 18 de novembre de 2011, de la presidenta de l'Institut Valencià de la Música de la Generalitat per la qual s'accepten les dos renúncies presentades, un canvi de programa i es disposa de les economies produïdes, respecte a la concessió de beques per al perfeccionament de jóvens músics durant l'any 2011 i el curs acadèmic 2011/2012. [2011/12396]  
Vista la proposta que eleva la directora gerent de l'Institut Valencià de la Música referida a dos renúncies presentades, un canvi de programa i la disposició de les economies produïdes, respecte a la concessió de beques per al perfeccionament de jóvens músics durant l'any 2011, i el curs acadèmic 2011/2012, en l'exercici de les atribucions que tinc conferides i en atenció als següents:  
  
Antecedents de fet  
  
Primer. Que mitjançant Resolució de data 8 de juliol del 2011, de la presidenta de l'Institut Valencià de la Música (DOCV núm. 6569, de 20 de juliol següent) i posterior Correcció d'errors (DOCV núm. 6579, de 03.08.2011), es van concedir les beques per al perfeccionament de jóvens músics durant l'any 2011 i curs acadèmic 2011/2012, anomenant-se al punt Segon als cinc suplents relacionats per orde de prioritat en els que recaurà l'ajuda en cas de possibles renúncies, tot això de conformitat amb el que establix la Base Sèptima 1, segon paràgraf de la convocatòria aprovada per Resolució de 16 de febrer del 2011, de la presidenta de l'Institut Valencià de la Música, de l'actualment denominada Conselleria de Turisme, Cultura i Esport (DOCV núm.6.475, de 8 de març següent).  
  
Segon. Que degudament notificada la resolució als beneficiaris, de conformitat amb el que establix la Base Octava de la convocatòria, s'han produït les següents incidències quant a les ajudes concedides, comunicades a l'IVM en les dates que s'indiquen:  
Oscar Payá Prats, direcció de cor, (Exp. B 049/11), per mitjà d'un escrit amb entrada en el registre de l'IVM el 7 d'octubre del 2011, número 2.539, sol·licita la renúncia de la beca de modalitat B obtinguda, per import de 3.000 €, per al programa Masterklasse, en l'Hochschule für Musik Dresden (Alemanya), ja que la comissió d'admissió va desestimar la seua sol·licitud després d'haver superat la prova de la comissió d'examen, donat l'elevat número de matricules per al mencionat programa.  
José Francisco Martínez Antón, tuba, (Exp. B 034/11), per mitjà d'un escrit amb entrada en el registre de l'IVM el 31 d'octubre del 2011, núm. 2.652, que confirma el correu electrònic presentat el 28 de juliol del 2011, sol·licita la renúncia de la beca de modalitat B obtinguda, per import de 3.000 €, per al segon any del programa amb la Swedish National Orchestra Academy, de Gothemborg (Suècia), per convindre al seu interés.  
Carles Salvador Almenara, percussió, (Exp. B 067/11), per mitjà de correus electrònics amb entrada en l'IVM el 27 de setembre i 11 d'octubre del 2011, sol·licita la modificació del projecte per a la beca de modalitat B obtinguda, per import de 3.000 €, per al programa Curs de formació continuada en instruments de música clàssica i contemporània de l'ESMUC (Escola Superior de Música de Catalunya), amb un pressupost de 7.350 €, i poder aplicar-la al programa V Curs de perfeccionament per a Postgraus, Curs de Percussió, del Conservatori Superior de Música d'Aragó, a Saragossa, amb un pressupost de 2.527 €.  
  
Les tres incidències dalt enumerades permeten proposar l'anul·lació de les ajudes concedides en el cas de les dos renúncies expresses, així com la minoració de l'ajuda concedida, de ser atesa la sol·licitud de modificació del programa de beca de modalitat B, ja que el pressupost del nou programa proposat és inferior a l'inicialment presentat que va servir per a determinar la quantia de l'ajuda, generant tot això romanents de què ha de disposar-se seguint la regla de la Base Sèptima.1, paràgraf segon, de la convocatòria, entre els suplents anomenats i per la seua orde de prelació.  
Tercer. Que de la relació prioritzada dels suplents segons el punt Segon de la Resolució de 8 de juliol del 2011, (DOCV núm. 6569, de 20 de juliol següent) i Correcció d'errors (DOCV núm. 6579, de 03.08.2011), la situació acadèmica dels mateixos, acreditada en el present moment, és la següent:  
1r. Exp. B 036/11. Elena Pechuán Ramirez, fagot.   
En l'actualitat es troba matriculada per al semestre d'hivern 2011-2012, realitzant els estudis de Fagot- nicht-konsecutiver Màster IEM, en l'Hanns Eisler Höchschule für musik, de Berlín (Alemanya), segons acredita per mitjà de documentació fidedigna aportada el 17 de novembre del 2011. Segons el Reglament de l'Escola, els estudis de postgrau que està realitzant estan adaptats al Pla Bolonya i suposen 120 crèdits ECTS (Sistema Europeu de transferència i acumulació de crèdits) de l'Espai Europeu d'Educació Superior.  
2n. Exp. B 040/11. Laura Castelo Vázquez, arpa.   
En l'actualitat no ha acreditat estar realitzant els estudis sol·licitats en el seu programa de beca, de la University for Music and Performing Arts of Viena (Àustria).   
No obstant això, presenta per mitjà de correu electrònic un projecte de Classes particulars a Londres, amb la professora Gabriella d'all Ollio, del Trinity College of London, per al supòsit que els posteriors suplents no acreditaren el seu dret a ajuda.  
3r. Exp. B 035/11. Miquel Carbonell Tarín, piano.   
En l'actualitat es troba realitzant els estudis sol·licitats en el seu programa de beca, corresponents al Guildhall Artist MMus Perf-Piano Accompaniment programme en Guildhall School of Music & Drama, a Londres (Anglaterra), segons consta acreditat en l'expedient per mitjà de certificat del centre en què consta que es troba matriculada per al present curs, amb entrada en el registre de l'IVM el 17 d'octubre del 2011 i número 2.570.  
4t. Exp. B 061/11. Ignacio Lezcano Monge, violí.   
En l'actualitat es troba realitzant els estudis sol·licitats en el seu programa de beca, en l'Escola Superior de Música de Catalunya (ESMUC), de Barcelona, segons consta en l'expedient per mitjà de certificat del centre en què consta que es troba matriculat per al present curs, amb entrada en el registre de l'IVM el 20 d'octubre del 2011 i número 2.590.  
5t. Exp. B 079/11. Maria Teresa Sala Milvaques, oboé.   
En l'actualitat es troba realitzant els estudis de Postgrau sol·licitats en la Malmö Academy of Music, Malmö (Suècia), Performance departament, segons consta acreditat en l'expedient per mitjà de certificat del centre en què consta que es troba matriculada per al present curs, amb entrada en el registre de l'IVM el 20 d'octubre del 2011 i número 2.587.  
  
Fonaments de dret  
  
1r. Quant a les renúncies presentades per Oscar Payá Prats, direcció de cor, (Exp. B 049/11), i José Francisco Martínez Antón, tuba, (Exp. B 034/11), cal estar al que preveu els articles 90 i 91 de la Llei 30/92, de Règim Jurídic de les Administracions Públiques i del Procediment administratiu comú, com a forma de finalització del procediment, atés que la convocatòria desenrotlla potestats administratives.  
  
2n. Pel que es referix al canvi de programa sol·licitat per Carles Salvador Almenara, percussió, (Exp. B 067/11), la convocatòria preveu en la Base Novena 1.e) la possibilitat de sol·licitar per escrit motivat autorització a la directora gerent per a qualsevol canvi significatiu, la qual cosa s'aplicaria al present cas, i quant al fonament de les minoracions, cal estar al sistema de determinació de la quantia de les beques al tractar-se d'un programa nou amb pressupost inferior a l'inicialment proposat. Així, resulta determinant l'aplicació del punt 5 de la Base Sexta de la convocatòria, en quant que s'han de considerar els costos acreditats del programa de treball proposat, a més de la puntuació final obtinguda i la valoració dels seus recursos econòmics.  
  
3r. Quant al dret dels suplents cal estar al que disposa la Base Sèptima 1, paràgraf segon, de la convocatòria i punt Segon de la Resolució de 8 de juliol del 2011, (DOCV núm. 6569, de 20 de juliol següent) i Correcció d'errors (DOCV núm. 6579, de 03.08.2011) per la que es van concedir i van denegar les ajudes de beca.  
Així, la convocatòria vincula l'ajuda als suplents a l'existència de renúncies i romanents i al compliment dels requisits de la convocatòria en el moment de la resolució, així com al manteniment del programa de treball per al que van sol·licitar la beca i van ser cridats a audició els suplents. En el present cas, del relat de fets de l'antecedent Tercer, es desprén que els suplents anomenats en tercer, quart i quint lloc, per orde de prioritat, han mantingut les condicions exigides per a fer-se creditors de les possibles ajudes.  
Quant a la primera suplent Elena Pechuán Ramírez, no complix els requisits de la convocatòria i, en concret, el que establix la Base Segona 2, ja que els estudis acreditats suposen crèdits ECTS, convalidables a Espanya en l'àmbit de l'Espai Europeu d'Educació Superior.  
  
Pel que es referix a la segona suplent Laura Castelo Vázquez no ha justificat la realització del programa de treball proposat i per al que va ser crida a audició, segons exigix la Base Sèptima 1, segon paràgraf.  
  
4t. Pel que fa a la quantia de les ajudes als suplents que complixen els requisits de les convocatòria, ha d'estar-se al que disposa la Base Sexta, epígraf 5, de la convocatòria, quant a la puntuació total obtinguda en el procediment, la valoració dels recursos econòmics dels sol·licitants, així com a la consideració dels costos del programa de treball que es desenrotlle; de la mateixa manera, deurà també considerar-se el fet d'haver rebut altres ajudes o subvencions per al mateix programa de treball, així com ha de constatar-se la pervivència en el compliment dels requisits de la convocatòria, havent-se acreditat en l'expedient el següent :  
- pel tercer suplent Miquel Carbonell Tarín, piano, un gasto anual per al seu programa de 27.000 €. Declara no haver haver-hi cap altra ajuda i acredita, per mitjà de certificat de Guidhall School of Music & Drama, que els crèdits obtinguts en este programa pertanyen al sistema Higher Education Credit Framework for Englang.  
- pel quart suplent Ignacio Lezcano Monge, violí, un gasto anual per al seu programa de 11.600 €. Declara no estar rebent ni haver rebut altres ajudes per a este programa de treball i ha acreditat en l'expedient que el programa de Formació Contínua d'Esmuc és una titulació pròpia de l'escola i no suposa crèdits ECTS.  
- per la quinta suplent Maria Teresa Sala Milvaques, oboé, un gasto anual per al seu programa de 10.200 €. Declara no haver sol·licitat ni rebut altres ajudes per a este programa i acredita, per mitjà de certificat de Malmö Academy of Music- Lund University, que els crèdits obtinguts pertanyen al sistema Swedish Credits.  
Vistos els articles d'aplicació de la Llei 30/92, de Règim Jurídic de les Administracions Públiques i del Procediment Administratiu Comú, així com els de la Llei 38/2003, General de Subvencions, i les bases de la convocatòria, en especial la segona, sexta, sèptima i novena,   
  
  
Dispose  
  
Primer. Acceptar les renúncies presentades per Oscar Payá Prats, direcció de cor, (Exp. B-049/11), i José Francisco Martínez Antón, tuba, (Exp. B 0-34/11), a les beques rebudes per imports de 3.000 € i 3.000 €, respectivament, atenent a la seua sol·licitud i pels motius plantejats, i anul·lar les respectives ajudes concedides mitjançant una Resolució de data 8 de juliol del 2011, de la presidenta de l'Institut Valencià de la Música (DOCV núm. 6569, de 20 de juliol següent).  
  
Segon. Aprovar el canvi de programa proposat per Carles Salvador Almenara, percussió, (Exp. B 067/11), per a la realització del programa Curs de Perfeccionament per a Postgrau de percussió, del Conservatori Superior de Música d'Aragó, a Saragossa, minorant en 1.700- la quantia de la beca concedida, a tenor del nou pressupost presentat, des dels 3.000 € inicialment concedits per al programa ESMUC, als 1.300 € que es concedixen per al programa CSMA.  
  
Tercer. Concedir les següents ajudes, amb les economies totals produïdes de 7.700 €, als programes de perfeccionament presentats pels suplents, per la seua orde de prioritat, que han justificat complir amb els requisits de la convocatòria i estar realitzant el programa de treball per al que van ser cridats a audició i dins de la disponibilitat del romanent produït :  
- Exp. B 035/11. Miquel Carbonell Tarín, piano, per al programa Guildhall Artist MMus Perf-Piano Accompaniment programme en Guildhall School of Music & Drama, de Londres (Anglaterra), una ajuda de 3.300 €.  
- Exp. B 061/11. Ignacio Lezcano Monge, violí, per al programa de Formació continuada en l'Escola Superior de Música de Catalunya (ESMUC), de Barcelona (Espanya), una ajuda de 2.200 €.  
- Exp. B 079/11. Maria Teresa Sala Milvaques, oboé, per al programa de Postgrau sol·licitats en la Malmö Academy of Music, Malmö (Suècia), una ajuda de 2.200 €.  
De conformitat amb el que establixen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú i 10, 14, 46 de la Llei 29/1998, Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós-administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera de Turisme, Cultura i Esport en qualitat de presidenta de l'Institut Valencià de la Música en el termini d'un mes a comptar del següent al de la seua publicació.  
b) El recurs contenciós-administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicación.  
  
València, 18 de novembre de 2011.- La presidenta de l'Institut Valencià de la Música de la Generalitat: Lola Johnson Sastre.